ՏԵՂԵԿԱՆՔ-ՀԻՄՆԱՎՈՐՈՒՄ
«ԼԵՆՈՎՈ» ԱՊՐԱՆՔԱՆԻՇԻ ՊԼԱՆՇԵՏԱՅԻՆ ՀԱՄԱԿԱՐԳԻՉՆԵՐԸ  ՈՐՊԵՍ ՆՎԻՐԱԲԵՐՈՒԹՅՈՒՆ ԹԱԼԻՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ԸՆԴՈՒՆԵԼՈՒ ՄԱՍԻՆ ՎԵՐԱԲԵՐՅԱԼ
Թալին համայնքի ավագանու քննարկմանը ներկայացվող որոշման նախագիծը մշակվել է՝ հիմք ընդունելով «Տեղական ինքնակառավարման մասին» ՀՀ օրենքի 79 -րդ հոդվածի 1-ին մասի 5-րդ կետով, 77-րդ հոդվածի 3-րդ մասով, «Նորմատիվ իրավական ակտերի մասին» ՀՀ օրենքի 33-րդ և 34-րդ հոդվածները։
Իրավական ակտի ընդունման նպատակը և կարգավորման անհրաժեշտությունը
Իրավական ակտի ընդունման նպատակն է տալ համաձայնություն «Ինտեգրված համայնքային զարգացում Հայաստանում» ծրագրի շրջանակներում 27 հատ պլանշետների որպես նվիրաբերության ընդունման և նպատակային օգտագործմանը։ 
Կարգավորման անհրաժեշտությունը պայմանավորված է ավագանու քվեարկության գործընթացն առավել արագ, հստակ և արդյունավետ դարձնելու անհրաժեշտությամբ։ Պլանշետների կիրառմամբ ավագանու յուրաքանչյուր անդամ հնարավորություն կունենա իր քվեն արտահայտել էլեկտրոնային եղանակով, իսկ քվեարկության արդյունքները հնարավոր կլինի անմիջապես գրանցել և ամփոփել։ 
Իրավական ակտի ընդունման կապակցությամբ այլ իրավական ակտերի ընդունման անհրաժեշտությունը
Ավագանու որոշման նախագծի ընդունումն ինքնին այլ իրավական ակտերի ընդունման անհրաժեշտություն չի առաջացնում։ 
Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին
Դրանց ձեռքբերումը համայնքի բյուջեից էական  ծախս չի պահանջում։
Նախագծով առաջարկվող կարգավորումների բնույթն ու նպատակը
Առաջարկվող կարգավորումները նպատակային բնույթ ունեն և ուղղված են 27 պլանշետների համայնքային գույքի կազմում դրանց հաշվառմանը և ավագանու նիստերի ընթացքում էլեկտրոնային քվեարկության համար օգտագործմանը։
Իրավական ակտի ընդունման դեպքում ակնկալվող արդյունքները
27 հատ պլանշետների ընդունում և նպատակային օգտագործում.
2 916 000 ՀՀ դրամ ընդհանուր արժեքով պլանշետների պատշաճ հաշվառում համայնքային գույքի կազմում.
ավագանու անդամների ապահովում էլեկտրոնային քվեարկության համար անհրաժեշտ սարքավորումներով.
ավագանու անդամների քվեների էլեկտրոնային եղանակով արտահայտում և գրանցում.
քվեարկության գործընթացի արագացում և արդյունավետության բարձրացում.
քվեարկության արդյունքների արագ և ճշգրիտ ամփոփում.
պլանշետների օգտագործման և պահպանման հաշվետու մեխանիզմի ձևավորում.
ավագանու նիստերի քվեարկության գործընթացի թվայնացում։

